Freddie Mercury Tribute Concert
Freddie Mercury Tribute Concert je bio dobrotvorni koncert na otvorenom, održan 20. aprila 1992. godine u Londonu na stadionu Wembley pred oko 72.000 gledalaca. Direktni prijenos koncerta mogao se pratiti u 76 države svijeta putem radija i televizije a procjenjuje se da ga je pratilo oko 1.000.000.000 gledalaca. Koncert su organizirali preostali članovi grupe Queen u počast njihovog pjevača Freddiea Mercuryja, koji je preminuo od AIDS-a 24. novembra 1991. Zarada od koncerta je iskorištena za pokretanje Mercury Phoenix Trust AIDS humanitarne organizacije. U februaru 1992. godine na godišnjoj dodjeli nagrada Brit awards, Brian May i Roger Taylor najavili su održavanje koncerta, a slijedeći dan kada su karte bile puštene u prodaju, u roku od samo šest sati prodano je svih 72.000 ulaznica iako nisu bili poznati izvođači koncerta koji će učestvovati uz preostali trojac grupe Queen. U aprilu 2002. godine izdana je snimka koncerta na DVDu i odmah je na britanskoj top-listi dostigla na prvo mjesto. Nažalost, objavljen je bez prvog dijela koncerta i zbog toga su upućene oštre kritike. S DVD-a je izostavljena izvedba pjesme "Innuendo" na lični zahtjev Roberta Planta zbog njegovih problema s glasom tokom nastupa na koncertu.